ได้ยินชื่อเสียงเรียงนามมาพอสมควร วันหยุดทั้งที ขอร้านนี้เลยละกัน ราคาก้อนะ พอสมควรตามอาหารที่หลากหลายแบบพรีเมียม ร้านอยู่ที่ The Sense เป็นห้างใกล้ๆเซ็นทรัลปิ่นเกล้า เลยมาสัก100 เมตร เลี้ยวป้าบเข้าไปเจอวงเวียนมองเห็นร้านอยู่ชั้น 2 โดดเด่นเป็นสง่ามาก ร้านจัดได้โล่งโปร่ง นั่งทานได้บรรยากาศแบบสบายๆ ไม่อึดอัด การมาทานร้านนี้ในวันหยุดถือว่าเป็นเรื่องหนักหนาพอสมควร เพราะต้องโทรจองได้คิวก่อน จองเวลาถึงจะได้รับประทาน เราไปทานรอบ 16.30 น. เมื่อวานนี้ (5 มิ.ย.) แม่เจ้า นึกว่าแจกให้กินฟรี 5555 คนมายืนรอ นั่งรอร้านเปิด กันทีเดียวเชียว ทันทีที่ร้านเปิด มุมแรกที่คนเดินไปกันก่อนเลยคือ ซีฟูดส์กับสเต๊ก ใครจะอดใจไหว หน้าตาดีขนาดน้าน ยิ่งมาตอนท้องร้องจ๊อกๆนี่ ไม่ต้องพูดถึง จัดไว้เป็นมุมๆอย่างลงตัว มีมุมกุ้งย่าง สเต๊กเนื้อ สเต๊กแซลม่อน มุมซูชิ มุมของทอด มุมสลัด มุมขนมหวาน และมุมอาหารไทย ใครชอบอาหารหลากหลายไม่ผิดหวัง วันที่ไปราคา 765 บาท (net) ถือว่าคุ้ม อาหารซีฟูดส์สดทุกอย่าง การบริการก็ ok พนักงานดูกระตือรือร้น ทำงานรวดเร็ว ยิ้มแย้มแจ่มใส รวมๆทุกอย่างแล้วถือว่าประทับใจ อาหารที่ไปแล้วชอบมากคือ ซุปเห็ดทรัฟเฟิล อร่อยจริง หอมหวานกำลังดี กุ้งเผาสดตัวกำลังกิน หอยนางรมหวานกรอบสด ซูชิก็อร่อยทำกันสดๆ ของหวานรสชาติ ok ถึงแม้จะดูยังไม่สุด มีโทสต์ เครป ช๊อคโกแลตลาวา พานาคอตต้า ครีมบูเล่ แต่ไอติมสไตล์โฮมเมดอร่อยชื่นใจ มีหลายรสให้เลือก ชอบโยเกิร์ตสตอเบอร์รี่ที่สุด อมเปรี้ยวหวาน รวมๆแล้วเป็นร้านที่น่ามาลองทานสำหรับคนยังไม่เคยมา  ลองดูกันค่ะ ความคิดอาจจะเหมือนกันบ้าง ต่างกันบ้าง ลิ้นใครลิ้นมัน ^___^